CELEX: C2004/217/28
Language: lv
Date: 2004-08-28 00:00:00
Title: Lieta C-275/04: Prasība pret Beļģijas Karalisti, ko Eiropas Komisija iesniedza 2004. gada 29. jūnijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/15
            
         Prasība pret Beļģijas Karalisti, ko Eiropas Komisija iesniedza 2004. gada 29. jūnijā
   (Lieta C-275/04)
   (2004/C 217/28)
   Eiropas Kopienu Tiesā 2004. gada 29. jūnijā izskatīšanai ir iesniegta prasība pret Beļģijas Karalisti, ko cēla Eiropas Komisija, kuru pārstāv C. Giolito un G. Wilms, pārstāvji, kas norādīja adresi Luksemburgā.
   Eiropas Komisijas prasījumi Tiesai ir šādi:
   
               1.
            
            
               atzīt, ka
               
                           —
                        
                        
                           neierakstot Regulas Nr. 1150/2000 (1) 6. panta 3. punkta a) apakšpunktā minētajos kontos prasījumus, kuras ir konstatētas paredzētajā periodā,
                           un
                        
                     
                           —
                        
                        
                           neveicot pārbaudi par to, vai kopš 1995. gada 1. janvāra ir notikuši citi novēlojumi attiecībā uz pašu resursu padarīšanu par pieejamiem, kas ir radušies pēc vēlas ierakstīšanas Regulas 1150/2000 6. panta 3. punkta a) apakšpunktā minētajos kontos, iznīcinot ierakstus, kas attiecas uz šo periodu, un nenododot tos Komisijai, lai tā varētu aprēķināt saskaņā ar Regulas 1552/89 (2) 11. pantu iestājušos nokavējuma procentus sakarā ar nokavējumu padarīt pašu resursus par pieejamiem;
                        
                     Beļģijas Karaliste nav izpildījusi tās saistības saskaņā ar Padomes 2000. gada 22. maija Regulas (EK, Euratom) Nr. 1150/2000 6. panta 3. daļu, 9., 10. un 11. pantu, ar ko īsteno Lēmumu 94/728/EK, Euratom par Kopienu pašu resursu sistēmu (3), kura ar 2000. gada 31. maiju atceļ un aizstāj Padomes 1989. gada 29. maija Regulu Nr. 1552/89, kas īsteno Lēmumu 88/376/EEK, Euroatom par Eiropas Kopienas pašu resursu sistēmu (4), kuras mērķis ir identisks EK līguma 10. pantam.
            
         
               2.
            
            
               piespriest Beļģijas Karalistei atlīdzināt izdevumus.
            
         Pamati un galvenie argumenti
   Beļģijas Karalistes Kopienu kontu ierakstu noteikumu neievērošanas dēļ ir radušies nokavējumi attiecībā uz pašu resursu padarīšanu par pieejamiem. Dalībvalstīm ir pienākums ierakstīt nodibināto, garantēto un neapstrīdēto prasījumu summas Regulas 1150/2000 6. panta 3. punkta a) apakšpunktā norādītajos kontos (“A konti”), kamēr 6. panta 3. punkta b) apakšpunktā norādītie konti (“B konti”) ir rezervēti vienīgi nodibinātajiem prasījumiem, kuri vēl nav piedzīti un kuriem nav nekāda nodrošinājuma. Summas, uz kurām attiecas saskaņā ar ārējā tranzīta sistēmas procedūru izsniegta garantija (T1, TIR karnete, ATA karnete utt.), var tikt ierakstītas atsevišķos kontos tikai tad, ja tās tika pienācīgi apstrīdētas, kas cita starpā nozīmē, ka tika ievēroti termiņi un ka prasība tika pieteikta rakstveidā.
   Komisija nevar pieņemt Beļģijas izvirzītos nelikumību un novēloto ierakstu attaisnojumus.
   
      (1)  Padomes 2000. gada 22. maija Regula (EK, Euratom) Nr. 1150/2000, ar ko īsteno Lēmumu 94/728/EK, Euratom par Kopienu pašu resursu sistēmu (OV L 130, 1. lpp.).
   
      (2)  Padomes 1989. gada 29. maija Regula Nr. 1552/89, kas īsteno Lēmumu 88/376/EEK, Euroatom par Eiropas Kopienas pašu resursu sistēmu (OV L 155, 1. lpp.).
   
      (3)  OV L 293, 9. lpp.
   
      (4)  OV L 185, 24. lpp.